සැරපරුෂ ගතිපැවතුම් සහ වෙනත් කටයුතු නිසා මේ වැයික්කියේ ගැමියෝ ඔහුට වැඩි මනාපයක් නොදැක්වූහ. බොහෝ අවස්ථාවලදී ඒ හා සම්බන්ධ විවිධ අර්බුද ද පැන නොනැගුණා නොවේ. මේ අසාමාන්‍ය සිදුවීමට පාදක වූයේද එවැන්නකි. නාලගමුව නමැති ගම්මානයේ ජීවත්වූ අවුසදහාමි නම් ගොවියා අහිංසක මිනිසෙකි. එහෙත් ඔහු අයුක්තිය හමුවේ නම් වෙඩි කෑ ඌරෙකු වැනිය. මනා දේහධාරී සිරුරකට හිමිකම් කී ඔහුට ගමේ හෝ අහල පහළ කව්රුවත් අභියෝග කළේ නැත. ඒ ඔහුගේ ස්වභාවය හොඳින්ම දන්නා නිසාය. කලක් තිස්සේම ඔහුගේ කුඹුරක මායිම් වැටකට අදාළ අරියාදුවක නියුතු ගමේ යමක් කමක් ඇති පවුලක ඇත්තෝ අවුසදහාමිට විරුද්ධව ගම්මුලාදෑනියා හමුවේ පැමිණිල්ලක් කළේ ඔහු වැරදිකරුවෙකු කරමිනි. තමාගේ නිදොස් බව ගම්මුලාදෑනියා හමුවේ පැවසුවද අවුසදහාමිගේ සාධාරණීය ගැන ඔවුහු නොසිතූහ.
මනා දේහධාරී සිරුරකට හිමිකම් කී ඔහුට ගමේ හෝ අහල පහළ කව්රුවත් අභියෝග කළේ නැත්තේ ඇයි?
ඔහුගේ ස්වභාවය හොඳින්ම දන්නා නිසාය